དེའི་ཐད་ངོས་ནས་ཁྱེད་རང་ཚོར་གསལ་བཤད་བྱེད་དགོས་པ་ཞིག་ལ།ཆོལ་ཁ་གསུམ་གཅིག་ཏུ་སྒྲིལ་བའི་རང་སྐྱོང་ཞེས་པའི་བསམ་བློ་འདི་ཏིང་ཞའོ་ཕིང་དང་ང་ཚོ་སྐད་ཆ་བྱུང་ནས་བསམ་བློ་བྱུང་བ་ཞིག་མིན།ཕྱི་ལོ་༡༩༧༤ལོར་སྐབས་དེར་ཚོགས་གཙོ་གཞོན་པ་ཚེ་དབང་འཕྲིན་ལས་དང༌།དབང་རྡོར་ལགས།ས་སྐྱ་ལགས།ཚེ་དབང་རྟ་མགྲིན།རྒྱལ་ཕྱག་ལགས།བློ་བཟང་ཆོས་ལྡན།ཉི་མ་བཟང་པོ་ལགས་བཅས་ཡོད།དེ་དུས་ངོས་རང་སུད་སིར་སྨན་བཅོས་ལ་སོང་བས་ཚེ་དབང་འཕྲིན་ལས་ལགས་སེམས་ཁྲལ་གྱིས་གྲོངས་འདུགངོས་ནས་གསལ་པོ་དྲན་གྱི་འདུགང་ཚོ་སྐད་ཆ་བྱུང་དུས་རྒྱ་ནག་ལ་རིག་གནས་གསར་བརྗེ་བྱེད་པའི་སྐབས་རེད།འོན་ཀྱང་ང་ཚོས་སྔ་ཕྱི་མ་གཏོགས་རྒྱ་ནག་གཞུང་དང་སྐད་ཆ་བཤད་རྒྱུའི་དུས་ཤིག་ཡོང་རྒྱུ་དང༌།དེ་འདྲའི་སྐབས་སུ་རང་བཙན་གྱི་སྐད་ཆ་བཤད་ན་འགྲིག་ཐབས་མེད་པས་བོད་ཆོལ་ཁ་གསུམ་གཅིག་ཏུ་སྒྲིལ་བའི་རང་སྐྱོང་མིང་དོན་མཚུངས་པ་ཞིག་བྱུང་ན་ང་ཚོས་དེར་བསམ་བློ་གཏོང་རྒྱུ་ཡོད་པ་ཡིན་ཞེས་གོ་བསྡུར་བྱས་པར་ཧ་ཅང་ཡག་པོ་འདུག་ཅེས་བརྗོད་པ་བཅས་ང་ཚོའི་བསམ་བློའི་ནང་དེ་དུས་ནས་བང་རིམ་བསྒྲིགས་ཏེ་ཡོད།དེ་དུས་དབུ་མའི་ལམ་གྱི་ཐ་སྙད་སྦྱར་མེད།